У Вікіпедыі ёсць артыкулы пра іншых асоб з прозвішчам Шаўчэнка.

**Глеб Шаўчэнка** (нар. 17 лютага 1999, Мазыр) — беларускі футбаліст, абаронца расійскага клуба «Тарпеда» з Масквы і нацыянальнай зборнай Беларусі.

Клубная кар’ера
---------------

Выхаванец мазырскай СДЮШАР-1, з 2015 года пачаў выступаць за дубль мясцовай «Славіі», а ў сезоне 2016 стаў таксама часам прыцягвацца да асноўнага складу. 3 ліпеня 2016 года дэбютаваў у Вышэйшай лізе, выйшаўшы на замену ў другім тайме матча супраць мінскага «Дынама» (0:1).

У сакавіку 2017 года падоўжыў кантракт з мазырскім клубам. Сезон 2017 пачынаў, звычайна выходзячы на замену, а ўлетку замацаваўся ў стартавым складзе «Славіі». Пачатак сезона 2018 прапусціў з-за траўмы, у чэрвені вярнуўся на поле і неўзабаве стаў гуляць у стартавым складзе, дамапог мазыранам атрымаць перамогу ў Першай лізе. У 2019—2020 гадах быў асноўным іграком мазыран у Вышэйшай лізе, стаў часцей выступаць на пазіцыі абаронцы.

У студзені 2021 года перайшоў у салігорскі «Шахцёр», дзе таксама замацаваўся ў стартавым складзе.

У ліпені 2023 года стаў іграком маскоўскага «Тарпеда», падпісаўшы трохгадовы кантракт.

Міжнародная кар’ера
-------------------

Увосень 2017 года ў складзе юніёрскай зборнай Беларусі (да 19) прымаў удзел у кваліфікацыйным раўндзе чэмпіянату Еўропы.

10 лістапада 2017 года дэбютаваў у моладзевай зборнай Беларусі, калі выйшаў на поле ў стартавым складзе ў таварыскім матчы са зборнай Літвы на пазіцыі апорнага паўабаронцы і быў заменены ў другім тайме. У далейшым стаў асноўным іграком моладзевай зборнай.

2 чэрвеня 2021 года дэбютаваў у нацыянальнай зборнай Беларусі ў таварыскім матчы супраць Азербайджана (1:2), калі выйшаў на замену ў другім тайме.

Дасягненні
----------

* Беларусь 01Чэмпіён Чэмпіён Беларусі: 2021
* Беларусь Уладальнік Суперкубка Беларусі (2): 2021, 2023
* Беларусь Пераможца Першай лігі чэмпіянату Беларусі: 2018
* Беларусь У спісе 22 найлепшых футбалістаў чэмпіянату Беларусі (2): 2021, 2022

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2015 | дубль | Славія | Беларусь | 16 | 3 |
| 2016 | Д1 | Славія | Беларусь | 2 | 0 |
| 2017 | Д1 | Славія | Беларусь | 18 | 0 |
| 2018 | Д2 | Славія | Беларусь | 19 | 4 |
| 2019 | Д1 | Славія | Беларусь | 22 | 0 |
| 2020 | Д1 | Славія | Беларусь | 24 | 2 |
| 2021 | Д1 | Шахцёр | Беларусь | 26 | 1 |
| 2022 | Д1 | Шахцёр | Беларусь | 28 | 0 |
| 2023 (1) | Д1 | Шахцёр | Беларусь | 12 | 0 |
|

Крыніцы
-------

1. ↑  Gleb Shevchenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Сенегальский защитник Ндой перешел в «Славию», Шут, Галяк и Шевченко продлили контракты с клубом (руск.). *by.tribuna.com*.
5. ↑  Глеб Шевченко перешел в "Шахтер" (руск.). *football.by* (18 студзеня 2021). Праверана 28 сакавіка 2024.
6. ↑  Глеб Шевченко — игрок московского "Торпедо" (руск.). *football.by* (13 ліпеня 2023). Праверана 28 сакавіка 2024.

|  |  |
| --- | --- |
| ⚙️   У сацыяльных сетках | VK |
| Фота, відэа і аўдыё | Instagram |
| Тэматычныя сайты | by.tribuna.com · eu-football.info (ігрок) · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА · ФНЛ |